[{"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000013", "text": "Swyddfa Ymchwil, Arloesi ac Effaith"}, {"text_idx": "#000016", "text": "Dywedodd Barbara Woodward ei bod yn ddigon hapus i fod yno yng Ngholeg Bangor, sy'n bartneriaeth hanesyddol a sefydlwyd yn 2014 rhwng y Central South University of Forestry and Technology a Phrifysgol Bangor. Hwn oedd y sefydliad addysg uwch cyntaf ar y cyd rhwng y Deyrnas Unedig a Tsiena yn Nhalaith Hunan. Trwy gydweithio ar gwricwlwm ar y cyd mewn gwahanol ddisgyblaethau, gall Prifysgol Bangor a CSUFT gyda'i gilydd gynnig gwell dewis o gyrsiau a mynediad at athrawon ac adnoddau o'r safon uchaf. Roedd yn hynod falch o ddeall bod y bartneriaeth hon wedi bod yn un hynod gynhyrchiol a bod y Cyngor Prydeinig wedi rhoi Coleg Bangor yn Tsiena ar restr fer am wobr Partneriaeth Sefydliadol Addysgol y Flwyddyn 2016."}, {"text_idx": "#000017", "text": "Dywedodd Barbara Woodward ei bod yn gweld y math yma o bartneriaeth yn allweddol i berthynas ehangach rhwng y DU a Tsiena, nid yn unig ar lefel sefydliadol ond hefyd ar lefel bersonol rhwng pobl, gyda staff dysgu a myfyrwyr yn cymysgu a\u0302'i gilydd. Bydd y rhaglen ar y cyd mewn Coedwigaeth a Rheolaeth Amgylcheddol a gynhelir yng Ngholeg Bangor yn Tsiena yn sicrhau y bydd y genhedlaeth nesaf o wyddonwyr o Brydain a Tsiena yn cydweithio i fynd i'r afael a\u0302 sialensiau newid hinsawdd byd-eang."}, {"text_idx": "#000019", "text": "Nododd Liao Xiaoping fod Coleg Bangor wedi datblygu ti\u0302m addysgu rhyngwladol rhagorol yn ystod y ddwy flynedd ddiwethaf. Mae dros 60 o athrawon o Brifysgol Bangor wedi cael eu hanfon i ddysgu myfyrwyr yng Ngholeg Bangor yn Tsiena. Ar waha\u0302n i gyfnewidiadau a chydweithio rheolaidd, mae athrawon o Brifysgol Bangor wedi bod yn ymwneud ag athrawon yn CSUFT i gynnal ymchwiliadau gwyddonol a gweithgareddau academaidd. Bu hyn yn sylfaen gadarn i sefydlu Canolfan Ymchwil ar y Cyd CSUFT-Prifysgol Bangor. Ar o\u0302l yr areithiau fe wnaeth Barbara Woodward, Qui Aihua, Liao Xiaoping a John Hughes ddadorchyddio pla\u0302t enw'r ganolfan newydd gyda'i gilydd."}, {"text_idx": "#000020", "text": "Er 2014 mae Coleg Bangor wedi cael llwyddiannau mawr gydag ansawdd dysgu a meithrin doniau ac mae'r myfyrwyr wedi cael eu cydnabod gan y ddwy ochr. Felly, cyflwynodd John Hughes lythyrau derbyn i fyfyrwyr Gradd 2015 a oedd wedi'u cofrestru ym Mhrifysgol Bangor."}, {"text_idx": "#000021", "text": "Yr Is-Ganghellor yn cyflwyno llythyr derbyn i un o'r myfyrwyr.Rhan olaf seremoni agor Coleg Bangor, CSUFT 2016 oedd perfformiad celfyddydol gwych a gyflwynwyd gan athrawon a myfyrwyr yng Ngholeg Bangor a Choleg Cerddoriaeth CSUFT."}, {"text_idx": "#000022", "text": "Mae CSUFT, a sefydlwyd yn 1958, yn brifysgol allweddol a gefnogir gan Weinyddiaeth Coedwigaeth Wladol Tsiena a Llywodraeth Talaith Hunan. Mae wedi cael ei hawdurdodi i roi graddau doethur a meistr a hefyd i argymell eithrio myfyrwyr o'r arholiad mynediad i gyrsiau o\u0302l-radd. Cafodd sgo\u0302r \"RHAGOROL\" yng ngwerthusiadau Gweinyddiaeth Addysg Tsiena o ansawdd addysgu israddedig ac o\u0302l-radd yn Nhalaith Hunan."}]